Вячаслаў у родных мясцінах сустрэў сваё каханне, сваю верную спадарожніцу на ўсё жыццё: з жонкай Галінай Аляксандраўнай яны разам ужо 62 гады. Нарадзіліся двое дзетак. Былы салдат вельмі доўга працаваў брыгадзірам на ферме “Грабучае”, а ў апошнія гады перад выхадам на заслужаны адпачынак, – тэхнікам-асемянатарам. Яго працоўныя заслугі былі адзначаны граматай Міністэрства сельскай гаспадаркі, ордэнам “Знак пашаны”, шматлікімі ўзнагародамі раённага ўзроўню. Некалькі скліканняў Вячаслаў Іванавіч з’яўляўся дэпутатам сельскага Савета.